Vilja breyta eftirlaunalögum
Geir H. Haarde forsætisráðherra segir að verið sé að vinna að breytingum á "eftirlaunalögunum" svokölluðu í forsætisráðuneytinu. Hann segir að þar sé einkum horft til þess að breyta þeim á þann hátt að ekki sé hægt að að þiggja samtímis laun og eftirlaun hjá hinu opinbera.
Ingibjörg Sólrún Gísladóttir utanríkisráðherra lýsti því yfir í kvöldfréttum Sjónvarps á sunnudag að hún vildi gera sömu breytingu og Geir talar um auk þess að færa eftirlaunaaldurinn hjá ráðherrum og þingmönnum nær því sem almennt gerist.
"Það þarf bara að vera meirihluti á Alþingi. En þegar stutt lifir af þingtímanum og ef menn ætla sér að leggja stein í götu svona máls þá getur verið erfitt að koma því í gegn," segir Geir aðspurður um það hvort víðtæk samstaða allra stjórnmálaflokka sé forsenda fyrir framgöngu málsins. "Ef menn eru sammála um að breyta þessu atriði þá á það ekki að vera neitt flókið, það er að segja varðandi þessar tvöföldu greiðslur," bætir hann við.
Formenn stjórnarandstöðuflokkanna segja að ekki hafi verið haft samband við sig vegna málsins. Þeir segjast allir vera tilbúnir að taka á málinu, þó að þeir telji að það vera heldur seint á ferðinni og að betra væri að fara í málið í góðu tómi og fyrir opnum tjöldum.
Bara breytt einu sinni Valgerður Bjarnadóttir, varaþingmaður Samfylkingarinnar, segir hugmyndir Geirs og Ingibargar um breytingu á eftirlaunakjörunum vera heldur veigalitalar og nokkuð langt frá þeim sem hún hefur lagt fram á Alþingi og þeim breytingum sem boðaðar eru í stjórnarsáttmálanum. "Ég held að þessum eftirlaunalögum verði ekki breytt nema einu sinni," segir hún og bætir við: "Þannig að ef þetta verður gert núna með frekar smávægilegum breytingum þá held ég að það sé til lítils að reyna að hreyfa því meira."
Í hnotskurn Í stefnuyfirlýsingu ríkisstjórnarinnar segir að komið verði á "meira samræmi í lífeyrismálum ráðamanna og almennings". Frumvarp Valgerðar Bjarnadóttur gerir ráð fyrir að lífeyrisréttindi æðstu embættismanna ríkisins verði þau sömu og hjá almennum starfsmönnum ríkisins.
Geir H. Haarde forsætisráðherra segir að verið sé að vinna að breytingum á "eftirlaunalögunum" svokölluðu í forsætisráðuneytinu.
Hann segir að þar sé einkum horft til þess að breyta þeim á þann hátt að ekki sé hægt að að þiggja samtímis laun og eftirlaun hjá hinu opinbera.
Ingibjörg Sólrún Gísladóttir utanríkisráðherra lýsti því yfir í kvöldfréttum Sjónvarps á sunnudag að hún vildi gera sömu breytingu og Geir talar um auk þess að færa eftirlaunaaldurinn hjá ráðherrum og þingmönnum nær því sem almennt gerist.
Formenn stjórnarandstöðuflokkanna segja að ekki hafi verið haft samband við sig vegna málsins.
Þeir telji að það vera heldur seint á ferðinni og að betra væri að fara í málið í góðu tómi og fyrir opnum tjöldum.
Varaþingmaður Samfylkingarinnar segir hugmyndir Geirs og Ingibargar um breytingu á eftirlaunakjörunum vera heldur veigalitalar og nokkuð langt frá þeim sem hún hefur lagt fram á Alþingi.